《蓦山溪（再用韵）》
宋代·何梦桂

春工未觉，何处琼英早。夜半翦银河，到人间、楼台初晓。霏霏银银，不是不多情，金帐暖，玉堂深，却怪音尘杳。

天公谪下，暂落红尘道。颜色自还怜，怕轻狂、随风颠倒。冰心谁诉，但吹入梅花，明月地，白云阶，相照天寒好。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。